Eñ a lavaras dezho: N'hoc'h eus ket biskoazh lennet ar pezh a reas David, p'en devoa ezhomm, ha p'en devoa  naon, eñ hag ar re a oa gantañ?    Penaos ez eas e ti Doue, e amzer Abiazar, beleg-meur, hag e tebras baraoù a ginnig, evit ne oa nemet ar veleien a dlee o debriñ, hag e roas lod ivez d'ar re a oa gantañ?    Neuze e lavaras dezho: Ar sabad a zo bet graet evit an den, neket an den evit ar sabad.    Dre-se Mab an den a zo mestr memes war ar sabad.    Jezuz a yeas ur wech all er sinagogenn,  hag e oa eno un den en devoa un dorn disec'het.    Hag ec'h eveshaent outañ da welout hag eñ a yac'hafe anezhañ, deiz ar sabad, evit e damall.    Neuze e lavaras d'an den en devoa an dorn disec'het: En em zalc'h aze er c'hreiz.